**LATINKONKURRENCEN 2024**

Klassikerforeningen indbyder hermed **elever i 3.g med latin på A-niveau samt elever i 1., 2.g og 3.g med latin på B- og C-niveau** til at deltage i foreningens latinkonkurrence. Konkurrencen finder sted **tirsdag d. 27. februar 2024** og er en skriftlig prøve på 2 timer med alle hjælpemidler (dog ikke internet).

Hver skole kan placere prøven, hvornår på dagen det passer bedst, bare eleverne får 120 minutter til besvarelsen. Hver skole sørger selv for lokale og vagt(er).

Der vil være to opgaver: én opgave for A/B-niveau og én for C-niveau. De to opgaver indeholder samme type spørgsmål, men der gives mere hjælp til C-niveau-opgaven.

**OPGAVERNES INDHOLD**

**1) Oversættelse af en bearbejdet latinsk tekst**

Opgaven på C-niveau er fuldt gloseret, mens der til opgaven på A/B-niveau kun oplyses særligt vanskelige former.

**2)** **Spørgsmål til teksten vedrørende morfologi, syntaks og indhold.**

Elevernes daglige hjælpemidler, såsom grammatikbøger, morfologioversigter og andet, som latinlæreren bruger i hverdagen, kan medbringes.

**TILMELDING**

Hver skole bedes – **senest fredag d. 9.februar 2024** – sende en mail til Christel Tvedegaard Lund (christelklassikerforeningen@gmail.com) med oplysninger om, hvor mange elever skolen deltager med, og på hvilket niveau eleverne er. Husk at angive latinlærerens mailadresse og mobilnummer. Hvis der er praktiske spørgsmål, så send en mail til ovenstående mailadresse.

**KONKURRENCEN**

Opgaven sendes per mail til de involverede lærere senest mandag d. 26. februar 2024 kl. 10.00.

Når prøven er afholdt, vælges af skolens latinlærer den bedste opgavebesvarelse på hvert niveau, som senest tirsdag d. 12. marts 2024 sendes til Christel Tvedegaard Lund, elektronisk til christelklassikerforeningen@gmail.com, eller fysisk til N. Zahles Gymnasieskole, Nørre Voldgade 5-7, 1358, København K.

**AFGØRELSEN**

Resultatet vil foreligge senest i uge 16 og meddeles per mail. Vindernes navne offentliggøres også på foreningens hjemmeside, og præmieoverrækkelsen vil finde sted lørdag d.11. maj 2024 på Medicinsk Museion.

Der er en samlet præmiesum på 5000 kr.

Eventuelle spørgsmål til latinkonkurrencen kan rettes til Christel Tvedegaard Lund (christelklassikerforeningen@gmail.com).